Meer as 30 000 ‘spoke’ gaan glo skool in Oos-Kaap | SAUK.co.za - Nuus.info
Meer as 30 000 ‘spoke’ gaan glo skool in Oos-Kaap
Port Elizabeth. – ’n Span “koppetellers” van die Oos-Kaap het onlangs meer as 30 000 “spookleerlinge” in skole hier ontdek.
Dié “leerlinge” is glo valslik deur hoofde by die onderwysdepartement geregistreer om skole se leerlingtalle op te stoot.
Altesaam 24 571 van dié leerlinge is glo in gr. R, nog 961 in spesiale skole en 5 292 by onafhanklike skole “geregistreer.”
“Hoe meer leerlinge by ’n skool, hoe meer finansiële steun ontvang dié skole,” het Mali Mtima, provinsiale woordvoerder oor onderwys, gesê. “Die ondersoek is deurlopend . . .dié getalle kan dus verander.”
Mtima kon egter nie sê of hoofde wat hulleself aan dié bedrog skuldig gemaak het, ’n boete of ander straf opgelê sal word nie.
Categories: Gemeenskap, Korrupsie, Onderwys
« Nog ‘n Wolf wat dalk skaapwagter gemaak kan word?
Verdagte lag hardop in hof »